Οι **Χειμερινοί Παραολυμπιακοί Αγώνες 2018** (Χάνγκουλ: 평창 동계 패럴림픽 · Χάντζα: 平昌 冬季 패럴림픽 · RR : *Pyeongchang Donggye Paereollimpik*), γνωστοί ως **12οι Χειμερινοί Παραολυμπιακοί Αγώνες** και ως **Πιόνγκτσανγκ 2018**, είναι μια διεθνής χειμερινή αθλητική διοργάνωση για αθλητές με αναπηρίες που διοργανώνεται από τη Διεθνή Παρολυμπιακή Επιτροπή και που πραγματοποιείται στην Πιόνγκτσανγκ της Νότιας Κορέας από τις 9 έως τις 18 Μαρτίου 2018. 

Αθλητές από 49 Παρολυμπιακές Επιτροπές συμμετέχουν σε αυτούς τους Αγώνες, οι οποίοι σηματοδοτούν την πρώτη φορά που η Νότια Κορέα φιλοξενεί Χειμερινούς Παρολυμπιακούς Αγώνες και τη δεύτερη φορά που Παραολυμπιακοί Αγώνες πραγματοποιούνται σε αυτή τη χώρα, μετά τους Θερινούς Παραολυμπιακούς Αγώνες του 1988 στη Σεούλ.

Επιλογή του οικοδεσπότη
-----------------------

Η Διεθνής Ολυμπιακή Επιτροπή έλαβε τρεις προσφορές στις 15 Οκτωβρίου 2009. Η Ανσί στις Γαλλικές Άλπεις, το Μόναχο στη Γερμανία (οικοδεσπότης στους Θερινούς Ολυμπιακούς Αγώνες 1972) και η Πιόνγκτσανγκ στη Νότια Κορέα έκαναν προσφορά να φιλοξενήσουν τους Χειμερινούς Ολυμπιακούς Αγώνες του 2018. Και οι τρεις αιτούντες επιλέχθηκαν ως υποψήφιες πόλεις στις 22 Ιουνίου 2010. Τελικά η Ανσί απέτυχε να λάβει τη δημόσια υποστήριξη από τις τοπικές αρχές και έλαβε μόνο 7 ψήφους. Η Πιόνγκτσανγκ, έχοντας κάνει την τρίτη συνεχόμενη προσφορά για να φιλοξενήσει τους Αγώνες, κέρδισε αφού έλαβε την αναγκαία πλειοψηφία των 48 ψήφων οι οποίες απαιτούνταν, από τον πρώτο κιόλας γύρο της ψηφοφορίας. Ο νικητής ανακοινώθηκε στην 123η Συνδιάσκεψη της ΔΟΕ στη Νότιο Αφρική στις 6 Ιουλίου 2011.

Ως μέρος μιας επίσημης συμφωνίας ανάμεσα στη Διεθνή Παρολυμπιακή Επιτροπή και τη ΔΟΕ, που καθιερώθηκε το 2001, ο νικητής από την ψηφοφορία για τους Χειμερινούς Ολυμπιακούς Αγώνες του 2018 θα φιλοξενούσε τους Χειμερινούς Παραολυμπιακούς Αγώνες της ίδιας χρονιάς.

| Αποτελέσματα Χειμερινών Ολυμπιακών Αγώνων 2018 |
| --- |
| Πόλη | Κράτος | Ψήφοι |
| **Πιόνγκτσανγκ** | **Νότια Κορέα** | **63** |
| Μόναχο | Γερμανία | 25 |
| Ανσί | Γαλλία | 7 |

Τελετή έναρξης
--------------

Η τελετή έναρξης πραγματοποιήθηκε στις 9 Μαρτίου 2018 στο Ολυμπιακό Στάδιο της Πιόνγκτσανγκ, το οποίο χτίστηκε αποκλειστικά για τους Αγώνες. Η χωρητικότητά του είναι 35,000 θέσεις. Κανένα ολυμπιακό ή παραολυμπιακό άθλημα δεν θα πραγματοποιηθεί εκεί. Θα χρησιμοποιηθεί μόνο για τις τελετές έναρξης και λήξης.

Αθλήματα
--------

Στους Χειμερινούς Παραολυμπιακούς Αγώνες του 2018 πραγματοποιούνται 6 χειμερινά παραολυμπιακά αθλήματα και 80 απονομές μεταλλίων. Το σνόουμπορντ έγινε ξεχωριστό άθλημα το 2018, με 10 απονομές μεταλλίων (το 2014 πραγματοποιήθηκαν δυο απονομές μεταλλίων ως υποκατηγορία του αλπικού σκι).

* Αλπικό σκι (30)
* Δίαθλο (18)
* Σκι (20)
* Χόκεϊ επί πάγου (1)
* Σνόουμπορντ (10)
* Κέρλινγκ σε αναπηρικό αμαξίδιο (1)

Ημερολόγιο
----------

Στο ακόλουθο ημερολόγιο των Χειμερινών Παραολυμπιακών Αγώνων του 2018, κάθε μπλε κουτί αντιπροσωπεύει ένα αγώνα. Τα κίτρινα κουτιά αντιπροσωπεύουν ημέρες κατά τις οποίες διεξάγονται τελικοί που οδηγούν σε μετάλλιο για κάποιο άθλημα. Ο αριθμός σε κάθε κίτρινο κουτί αντιπροσωπεύει τον αριθμό των τελικών που διεξάγονται εκείνη την ημέρα.

|  |  |  |  |  |  |  |  |
| --- | --- | --- | --- | --- | --- | --- | --- |
|  ●  | Τελετή έναρξης |      | Αγώνες αθλημάτων |      | Τελικοί αθλημάτων |  ●  | Τελετή λήξης |
|

| Μάρτιος |  Παρ
9 | Σαβ
10 | Κυρ
11 | Δευ
12 | Τρι
13 | Τετ
14 | Πεμ
15 | Παρ
16 | Σαβ
17 | Κυρ
18 | Χρυσά
Μετάλλια |
| --- | --- | --- | --- | --- | --- | --- | --- | --- | --- | --- | --- |
| Τελετή | ΤΕ |  |  |  |  |  |  |  |  | ΤΛ | — |
| Αλπικό σκι |  | 6 | 6 |  | 6 | 3 | 3 |  | 3 | 3 | 30 |
| Δίαθλο |  | 6 |  |  | 6 |  |  | 6 |  |  | 18 |
| Σκι αντοχής |  |  | 2 | 4 |  | 6 |  |  | 6 | 2 | 20 |
| Χόκεϊ επί πάγου |  | ● | ● | ● | ● | ● | ● | ● | ● | 1 | 1 |
| Χιονοσανίδα |  |  |  | 5 |  |  |  | 5 |  |  | 10 |
| Κέρλινγκ με καρότσι |  | ● | ● | ● | ● | ● | ● | ● | 1 |  | 1 |
| Σύνολο | 0 | 12 | 8 | 9 | 12 | 9 | 3 | 11 | 10 | 6 | 80 |

Συμμετέχουσες Εθνικές Παραολυμπιακές Επιτροπές
----------------------------------------------

* Ανδόρρα (1)
* Αργεντινή (2)
* Αρμενία (1)
* Αυστραλία (12)
* Αυστρία (13)
* Λευκορωσία (14)
* Βέλγιο (2)
* Βοσνία και Ερζεγοβίνη (1)
* Βραζιλία (3)
* Βουλγαρία (1)
* Καναδάς (52)
* Χιλή (4)
* Κίνα (26)
* Κροατία (7)
* Τσεχία (21)
* Δανία (1)
* Φινλανδία (13)
* Γαλλία (12)
* Γεωργία (2)
* Γερμανία (20)
* Μεγάλη Βρετανία (14)
* Ελλάδα (1)
* Ουγγαρία (2)
* Ισλανδία (1)
* Ιράν (5)
* Ιταλία (25)
* Ιαπωνία (38)
* Καζακστάν (6)
* Βόρεια Κορέα (2)
* Νότια Κορέα (36) **(host)**
* Μεξικό (1)
* Μογγολία (1)
* Ολλανδία (9)
* NPA (29)
* Νέα Ζηλανδία (3)
* Νορβηγία (32)
* Πολωνία (9)
* Ρουμανία (1)
* Σερβία (1)
* Σλοβακία (11)
* Σλοβενία (1)
* Ισπανία (3)
* Σουηδία (24)
* Ελβετία (13)
* Τατζικιστάν (1)
* Τουρκία (1)
* Ουκρανία (20)
* Ηνωμένες Πολιτείες (68)
* Ουζμπεκιστάν (1)

* Η Ρωσία έχει αποκλειστεί από τη Διεθνή Παραολυμπιακή Επιτροπή λόγω του σκανδάλου με το κρατικό πρόγραμμα ντόπινγκ. Ωστόσο, η ΔΠΕ επέτρεψε σε Ρώσους αθλητές να συμμετάσχουν ως ουδέτεροι συμμετέχοντες. Θα φιλοξενηθούν περίπου 30-35 αθλητές σε 5 αθλήματα, συμμετέχοντας ως Ουδέτεροι Παραολυμπιακοί Αθλητές. Επιπλέον οι Ρώσοι αθλητές θα πορεύσουν κάτω από την Παραολυμπιακή σημαία στις τελετές έναρξης και λήξης και ο παραολυμπιακός ύμνος θα παιχτεί σε κάθε τελετή.
* Τρία έθνη κάνουν το Χειμερινό Παραολυμπιακό ντεμπούτο τους: η Βόρεια Κορέα, η Γεωργία και το Τατζικιστάν.

Χώροι υποδοχής
--------------

### Ορεινό συγκρότημα

#### Alpensia

Τα όρη Αλπένσια είναι το κέντρο των Χειμερινών Παραολυμπιακών Αγώνων 2018.

* Alpensia Resort – Δίαθλο, σκι αντοχής
* Κύριο Ολυμπιακό Χωριό - Αθλητικό Χωριό
* Ολυμπιακό Στάδιο Pyeongchang - Βραβεία και τελετές έναρξης και λήξης

### Αυτόνομος χώρος

* Αλπικό Κέντρο Jeongseon - αλπικό σκι και χιονοσανίδα

### Παράκτιο συγκρότημα

* Gangneung Κέντρο Κέρλινγκ – Κέρλινγκ σε αναπηρικό αμαξίδιο
* Gangneung Κέντρο Χόκεϊ – Χόκεϊ επί πάγου

Μετάλλια
--------

| Κατάταξη | Παραολυμπιακές Επιτροπές | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 | Ηνωμένες Πολιτείες Αμερικής | 6 | 5 | 4 | 15 |
| 2 | Γαλλία | 3 | 3 | 3 | 9 |
| 3 | Ουκρανία | 3 | 2 | 4 | 9 |
| 4 | Ουδέτεροι Παραολυμπιακοί Αθλητές | 3 | 2 | 1 | 6 |
| 5 | Καναδάς | 3 | 1 | 3 | 7 |
| 6 | Σλοβακία | 3 | 1 | 1 | 5 |
| 7 | Γερμανία | 2 | 3 | 0 | 5 |
| 8 | Ελβετία | 2 | 0 | 0 | 2 |
| 9 | Λευκορωσία | 1 | 3 | 2 | 6 |
| 10 | Ολλανδία | 1 | 2 | 0 | 3 |
| 11–17 | *Υπόλοιπες Παραολυμπιακές Επιτροπές* | 2 | 7 | 11 | 20 |
| Σύνολο | 29 | 29 | 29 | 87 |

Τηλεοπτική Μετάδοση
-------------------

Τα πνευματικά δικαιώματα πουλήθηκαν σε αρκετές χώρες και κράτη ; η Διεθνής Παραολυμπιακή Επιτροπή συνεργάστηκε με την υπηρεσία μεταδόσεων της ΔΟΕ *Olympic Channel* για τη διαδικτυακή κάλυψη των Παραολυμπιακών Αγώνων.

Το 2017 ο Ευρωπαϊκός Ραδιοτηλεοπτικός Φορέας ανανέωσε τα πνευματικά δικαιώματά του σε 25 ευρωπαϊκές χώρες. Στις Ηνωμένες Πολιτείες, το NBC Sports ανακοίνωσε τα σχέδιά του να μεταδώσει σχεδόν τα διπλάσια αθλήματα από το Σότσι, με 94 ώρες μεταδόσεων στο NBCSN και στην αμερικανική έκδοση του Olympic Channel, παράλληλα με τη διαδικτυακή μετάδοση της διοργάνωσης. Στον Καναδά, το CBC ανακοίνωσε ότι θα μετέδιδε πάνω από 600 ώρες αθλημάτων στα αγγλικά και στα γαλλικά σε όλες τις πλατφόρμες, συμπεριλαμβανομένων των CBC Television, Ici Radio-Canada Télé, Sportsnet One, AMI-tv. Το Channel 4 επέστρεψε στο Ηνωμένο Βασίλειο ως ο μοναδικός κάτοχος των πνευματικών δικαιωμάτων των Αγώνων, σχεδιάζοντας πάνω από 100 ώρες τηλεοπτικής κάλυψης των Αγώνων στο Channel 4 και στο 4Seven.

Εισιτήρια
---------

Οι τιμές των εισιτηρίων για τους Χειμερινούς Παραολυμπιακούς Αγώνες ανακοινώθηκαν στις 8 Ιουνίου 2018 και τα εισιτήρια ξεκίνησαν να πωλούνται στις 21 Αυγούστου 2017.

Οι τιμές των εισιτηρίων για τα αθλήματα κυμαίνονται από ₩10,000 μέχρι 50,000 (περίπου $8–45 αμερικανικά δολάρια). Τα εισιτήρια για τις τελετές έναρξης και λήξης κυμαίνονται από ₩10,000 μέχρι ₩140,000 (περίπου $8-125 αμερικανικά δολάρια).

Στις 19 Ιανουαρίου 2018, είχε πουληθεί το 70% των εισιτηρίων για τους Παραολυμπιακούς Αγώνες. (155,000 εισιτήρια από τα 223,353 που ήταν διαθέσιμα).

Marketing
---------

### Έμβλημα

Το έμβλημα για τους Χειμερινούς Παραολυμπιακούς Αγώνες παρουσιάστηκε στις 29 Οκτωβρίου 2013 στο Εθνικό Μουσείο της Κορέας. Περιλαμβάνει στυλιζαρισμένες μορφές του χάνγκουλ γράμματος ㅊ ch (όπως επίσης χρησιμοποιείται στο Ολυμπιακό έμβλημα), το οποίο συμβολίζει μέρος του ονόματος *Πιονγκτσάνγκ* και μοιάζει με κρυστάλλους πάγου. Το Παραολυμπιακό έμβλημα προβάλει δύο από αυτά τα γράμματα ενωμένα μεταξύ τους, συμβολίζοντας την ισότητα και ένα «μεγάλο» φεστιβάλ που καλωσορίζει τους διεθνείς αθλητές και θεατές.

### Μασκότ

Οι επίσημες μασκότ για τους Χειμερινούς Ολυμπιακούς και Παραολυμπιακούς Αγώνες του 2018 αποκαλύφθηκαν στις 2 Ιουνίου 2016. Η παραολυμπιακή μασκότ, το Bandabi, είναι μια ασιατική μαύρη αρκούδα που συμβολίζει "την ισχυρή θέληση και το θάρρος".

### Πολιτιστικές εκδηλώσεις

Για να προσελκύσει το ενδιαφέρον των κατοίκων και των ξένων τουριστών, το Υπουργείο Τουρισμού της Κορέας διοργάνωσε το *Snow Festival*, a "Hallyu festival". Οι ηθοποιοί Jang Keun-suk και Lee Dong-wook αγόρασαν 2,018 και 1,000 εισιτήρια αντίστοιχα για τους ίδιους και τους θαυμαστές τους προκειμένου να παρακολουθήσουν τους αγώνες του χόκεϊ επί πάγου, ενώ μια συναυλία K-pop στην οποία συμμετείχαν οι B1A4 και οι BtoB διοργανώθηκε επίσης.

Παραπομπές
----------

1. ↑  «About Pyeongchang 2018 Winter Games». Αρχειοθετήθηκε από το πρωτότυπο στις 21 Φεβρουαρίου 2018. Ανακτήθηκε στις 9 Φεβρουαρίου 2018.
2. ↑  , International Paralympic Committee (IPC)
3. ↑  «CoSport – Paralympic Event Tickets». *www.cosport.com*. Αρχειοθετήθηκε από το πρωτότυπο στις 9 Φεβρουαρίου 2018. Ανακτήθηκε στις 9 Φεβρουαρίου 2018.
4. ↑  «Australia’s Seven Network to show PyeongChang 2018».. Ανακτήθηκε στις 2018-01-08.
5. ↑  «Brasil terá três atletas na Paralimpíada de Inverno de PyeongChang 2018».. Ανακτήθηκε στις 2018-02-28.
6. ↑  «PyeongChang 2018».. Ανακτήθηκε στις 2018-01-08.
7. ↑  «平昌冬残奥会中国体育代表团在京成立». 中国中央电视台. 3 Μαρτίου 2018.
8. ↑  Paralympic Games (19 Ιανουαρίου 2018). «@Paralympic Twitter account». *Twitter*. Ανακτήθηκε στις 19 Ιανουαρίου 2018.
9. ↑  «PyeongChang 2018: Daniel Wagner’s Winter Games dream».. Ανακτήθηκε στις 2018-01-08.
10. ↑  «PyeongChang 2018: Bochet to carry French flag».. Ανακτήθηκε στις 2018-01-08.
11. ↑  «Germany reveal kit for PyeongChang 2018».. Ανακτήθηκε στις 2018-01-08.
12. ↑  «British alpine skiers and snowboarders named for PyeongChang 2018».. Ανακτήθηκε στις 2018-01-08.
13. ↑  «North Korea invited to participate in first-ever Winter Paralympic Games at Pyeongchang 2018». 9 Φεβρουαρίου 2018. Ανακτήθηκε στις 9 Φεβρουαρίου 2018.
14. ↑  «PyeongChang 2018: Arly Velasquez ready to surprise».. Ανακτήθηκε στις 2018-01-08.
15. ↑  «PYEONGCHANG 2018 PARA ATHLETES». Αρχειοθετήθηκε από το πρωτότυπο στις 2018-03-10. .
16. ↑  Hjelmberg, Henrik. «Svenska truppen till Paralympics uttagen». Sveriges Paralympiska Kommitté. Αρχειοθετήθηκε από το πρωτότυπο στις 26 Φεβρουαρίου 2018. Ανακτήθηκε στις 25 Φεβρουαρίου 2018.
17. ↑  «With one year until 2018 Winter Games, Russia's status murky». 2017-02-09. .
18. ↑  «IPC allow Russian athletes to compete as neutrals at Pyeongchang 2018 but maintain suspension». Ανακτήθηκε στις 9 Φεβρουαρίου 2018.
19. ↑  «Pyeonchang 2018 unveils official Paralympic emblem». 29 October 2013.. Ανακτήθηκε στις 2018-02-09.
20. ↑  «PyeongChang 2018 Launches Official Emblem». International Olympic Committee.. Ανακτήθηκε στις 12 August 2016.
21. ↑  «Tiger and bear mascots unveiled for Pyeongchang 2018 Winter Olympics and Paralympics». 2 June 2016.. Ανακτήθηκε στις 2018-03-09.

Εξωτερικοί σύνδεσμοι
--------------------

* Πιόντσανγκ 2018 Επίσημη Ιστοσελίδα

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Παραολυμπιακοί Αγώνες |
| --- |
|  |
| Θερινοί Αγώνες | 
1960 · 1964 · 1968 · 1972 · 1976 · 1980 · 1984 · 1988 · 1992 · 1996 · 2000 · 2004 · 2008 · 2012 · 2016 · *2020* · *2024* · *2028* |  |
|  |
| Χειμερινοί Αγώνες | 
1976 · 1980 · 1984 · 1988 · 1992 · 1994 · 1998 · 2002 · 2006 · 2010 · 2014 · 2018 · *2022* · *2026* |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 38152501165510682803
* NKC: osa2018987397

 |

 |